Велизар Николов
Часовници

chitanka.info

На часовника — вратичка!

И от нея всеки час:

„Куку“ — скача кукувичка,

„куку“ — пее с тънък глас!

Не часовник — дом за птици,

известяващи часа.

С тез дванайсет кукувици

в къщи сякаш съм в леса!

Там часовници крилати

крие не едно дърво —

кой часовници изпрати

на леса и за какво?

Той не знае часовете,

дървесата му растат,

стига слънцето да свети —

за какво им е часът?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.